Un oficial chinez l-a luat în derâdere pe Donald Trump: "Îi pot da 100 de dolari".
Luo Huining, directorul Biroului de Legătură, a ridiculizat sancțiunile impuse de SUA împotriva Hong Kong-ului. El s-a oferit să-i trimită 100 de dolari lui Donald Trump pentru a-i îngheța activele. "Oare, nu e în zadar o astfel de "sancțiune", atâta timp cât nu am active în străinătate", spune el. Administrația de la Washington a anunţat, vineri, instituirea de sancţiuni împotriva a 11 lideri din Hong Kong, acuzaţi că încearcă să restrângă autonomia teritoriului.
Una dintre cele mai proeminente figuri ale Chinei, din
Hong-Kong, l-a sfidat pe Donald Trump, după ce SUA a impus sancțiuni împotriva Hong
Kong-ului, scrie The Guardian.Luo Huining, directorul Biroului de Legătură, organul
puterii centrale chineze la Hong Kong, a luat în derâdere sancțiunile anunțate
de SUA privind represiunea populației în Hong Kong, oferindu-i lui Donald Trump
100 de dolari pentru înghețarea activelor.Luo, a cărui declarație a apărut, sâmbătă, pe site-ul Biroului
de legătură, spune astfel: “Fiind inclus pe lista de sancțiuni a SUA înseamnă
doar că am făcut ceea ce a trebuit să fac pentru națiune și Hong Kong""Oare, nu e în
zadar o astfel de "sancțiune", atâta timp cât nu am active în străinătate?
Bineînțeles, oricum îi pot trimite 100 de dolari dlui Trump pentru înghețarea
activelor", adaugă el.Totodată, Biroul
de Legătură al lui Luo a trimis o declarație separată, care spune: "Dacă SUA
consideră că așa-numitele sancțiuni vor obliga China să facă compromisuri,
atunci au făcut un calcul greșit."Vineri, Steven
Mnuchin, secretarul Trezoreriei americane, a declarat: "Statele Unite sunt
alături de poporul din Hong Kong și vom folosi toate mecanismele noastre pentru
a-i viza pe toți cei care le subminează autonomia".Sancțiunile au
fost introduse în baza unui ordin executiv pe care Donald Trump l-a semnat luna
trecută, ca răspuns la introducerea de către China a unei noi legi de
securitate în Hong Kong.Administrația de la Washington a anunţat, vineri, instituirea de sancţiuni împotriva a 11 lideri din Hong Kong, printre care şi şefa executivului Carrie Lam, acuzaţi că încearcă să restrângă autonomia teritoriului, precum şi "libertatea de expresie sau de reuniune" a locuitorilor fostei colonii britanice.